હવે વધારે અણુ પરીક્ષણો કરવાની જરૂર નથી. મિસાઇલો ઉડાવીને ઉન પોતાના દેશના લોકોને પોતાની તાકાત બતાવવા માગતા હતા. તેવી તાકાત હાલમાં સ્થાનિક ધોરણે પણ દેખાડવાની તેમને જરૂર નથી. તેથી નાહકની આર્થિક નુકસાની ભોગવવાની જરૂર નથી એવી ડાહી સલાહ તેમને મળી હોય તેમ લાગે છે. સરમુખ્યતારોની આસપાસ ડાહી સલાહ આપનારા હોતા નથી. હાજીહા કરનારા જ એકઠા થયા હોય છે, પણ સરમુખ્યતારનો પોતાનો જ મૂડ બદલાયેલો દેખાય તો આ જ સલાહકારો મોકો જોઈને ડાહી સલાહ આપી પણ શકે.